Príloha č. 7 – Štandardy vlakov a kvalitatívne parametre

|  |  |  |  |  |
| --- | --- | --- | --- | --- |
| **Štandard** | **Popis** | **Platnosť od** | **Zmluvná pokuta ZP** | **Poznámka** |
| **1. Všeobecne** | Vozidlá využívané k plneniu predmetu zmluvy musia byť od prvého dňa nasadenia v prevádzke schválené na prevádzku na predmetných úsekoch tratí. Rýchlosť vozidla musí byť aspoň 100 km/h. | 10.12.  2023 | 50 eur za každé vozidlo nespĺňajúce štandard |  |
| Po vonkajšej strane bude označená každá jednotka vlaku, ktorá je určená na prepravu cestujúcich aspoň na jednom páre dverí opatrená statickou tabuľou alebo elektronickým zariadením s informáciami o smerovaní a druhu vlaku. | 1.1.  2024 | 50 eur za každý vlak nespĺňajúci štandard |  |
| Nástupný priestor bude konštrukčne oddelený od priestoru pre cestujúcich, v ktorom sú iné, než sklopné sedadlá. | 1.1.  2026 | 50 eur za každé vozidlo nespĺňajúce štandard |  |
| **2.**  **Radenie vlakov** | Kapacita spoja nebude nižšia ako plánovaná. | 10.12.  2023 | 2000 eur za každý 1 prípad nad stanovený rozsah (1 prípad = každých začatých 100 miest rozdielu medzi plánovaným a skutočným radením v spojoch, ktorých skutočná kapacita bola nižšia ako plánovaná) | Stanovený rozsah zodpovedá 4 % z počtu spojov realizovaných v danom kalendárnom mesiaci. |
| Podiel vákuových toaliet k celkovému počtu toaliet nebude nižší ako plánovaný. | 10.12.  2023 | 100 eur za každý 1 prípad nad stanovený rozsah (1 prípad = každý spoj, kde pomer vákuových toaliet voči celkovému počtu toaliet v spoji bol nižší než plánovaný) |
| Pomer sedadiel v klimatizovanej časti voči celkovému počtu sedadiel v spoji nebude nižší než plánovaný | 10.12.  2023 | 100 eur za každý 1 prípad nad stano-vený rozsah (1 prípad = každý spoj, kde pomer sedadiel v klimatizovanej časti voči celkovému počtu sedadiel v spoji bol nižší než plánovaný) |
| Pomer nízkopodlažných vstupov voči celkovému počtu vstupov v spoji nebude nižší než plánovaný než plánovaný | 10.12.  2023 | 1000 eur za každý 1 prípad nad stanovený rozsah  1 prípad = každý spoj, kde pomer nízkopodlažných vstupov voči celkovému počtu vstupov v spoji bol nižší než plánovaný |

|  |  |  |  |  |
| --- | --- | --- | --- | --- |
| **Štandard** | **Popis** | **Platnosť od** | **Zmluvná pokuta ZP** | **Poznámka** |
| **3.**  **Vozidlá a ich vybavenie** | Vozidlá použité vo vlakoch osobnej dopravy musia byť pri výjazde súpravy vlaku z pracoviska technicko-hygienickej údržby alebo z domovskej stanice úplné a bez viditeľných závad vzhľadu a funkčnosti. Pri oprave zariadení interiéru nesmú byť používané nepôvodné alebo „podomácky“ vyrobené súčiastky (dvere, kľučky, držadlá, police, súčasti toaliet apod.) | 10.12.  2023 | 150 eur za každé vozidlo nespĺňajúce štandard | Koľajové vozidlo je účely tejto prílohy je samostatný vozeň alebo nedeliteľná samostatná jednotka vlaku. |
| 3.1 WC | Počet funkčných WC v žiadnom vlaku osobnej dopravy, prevádzkovanom v rámci Zmluvy o dopravných službách vo verejnom záujme nesmie nikdy klesnúť pod 1 WC na jedno koľajové vozidlo určené na prepravu cestujúcich.  Pri výjazde súpravy vlaku z pracoviska technicko-hygienickej údržby musia byť plne funkčné všetky WC.  Za funkčné sa nepovažuje WC, ktorého zariadenie má viditeľné závady vzhľadu a funkčnosti, alebo ktorej časti chýbajú, ktorá je viditeľne znečistená alebo ktorá nie je doplnená vodou a hygienickými potrebami (mydlo, utierky, toaletný papier). | 10.12.  2023 | 1000 eur za každý vlak nespĺňajúci štandard |  |
| Požaduje sa uzatvorený systém WC. | 1.1.  2026 |
| 3.2 Vonkajšie dvere | Tesné (v zimnom období nesmú vznikať snehové záveje v nástup-nom priestore), funkčné, počas jazdy musia byť vždy uzatvorené. | 10.12.  2023 | 1000 eur za každé jednotlivé dvere nespĺňajúce štandard |  |
|  | Vozidlá musia byť vybavené zariadením centrálneho uzatvárania dverí a zariadenie musí byť funkčné a dvere za jazdy blokované | 1.1.  2026 | 1000 eur za každé vozidlo s nefunkčným centrálnym uzatváraním | Hodnotí sa aj nefunkčnosť blokovania dverí počas jazdy. |
| 3.3 Vnútorné dvere | Ľahko otvoriteľné i uzatvoriteľné, bez chýbajúcich súčastí (rukoväť, sklo a pod.) a v stave zamedzujúcom ich samovoľné otváranie. | 10.12.  2023 | 50 eur za každé jednotlivé dvere nespĺňajúce štandard | Ťažší chod vnútorných dverí nie je technická závada. |
| 3.4 Sedadlá, operadlá, stolíky, batožinové police a interiérové steny | Plná funkčnosť sedadiel, ako aj ďalších polohovateľných zariadení a všetkých pevných zariadení (držiaky, držadlá a pod.). Sedadlá musia byť mäkké a umožňujúce pohodlné cestovanie.  Viditeľné opravy poťahov môžu byť vykonané nanajvýš na 5 % sedadla/operadla a musia byť vykonané odborne.    Bez počmárania alebo dorezania z domovskej stanice a uzla THÚ.  Interiérové sklené steny budú celistvé, bez známok poškodenia, ktoré by mohlo ohroziť cestujúcu verejnosť. | 10.12.  2023 | 100 eur za každé vozidlo nespĺňajúce štandard |  |
| 3.5 Osvetľovacie zariadenia | Rušiace vizuálne (blikanie, silná resp. slabá intenzita\* bez možnosti regulácie) a zvukové prejavy žiarivkového osvetlenia nie sú prípustné pri vozidlách zaradených z domovskej stanice alebo stanice THÚ. | 10.12.  2023 | 100 eur za každý vozeň nespĺňajúci štandard | \*Slabá intenzita osvetlenia je osvetlenie nespĺňajúce príslušnú normu. |

|  |  |  |  |  |
| --- | --- | --- | --- | --- |
| **Štandard** | **Popis** | **Platnosť od** | **Zmluvná pokuta ZP** | **Poznámka** |
| 3.6 Podlaha | Celistvá. | 10.12.  2023 | 100 eur za každé vozidlo s poško-denou, alebo prevalenou podlahou |  |
| 3.7 Preprava imobilných osôb | V každom vlaku ďalej bude vyhradený priestor pre cestujúcich s obmedzenou schopnosťou pohybu využívajúcich invalidný vozík, aspoň pre dvoch takýchto cestujúcich. | 1.1.  2026 | 100 eur za každý vlak nespĺňajúci štandard |  |
| Vybavenie vlaku zdvíhacou plošinou alebo iným certifikovaným zariadením pre nástup a výstup cestujúcich s obmedzenou schopnosťou pohybu. | 1.1.  2026 | 100 eur za každý vlak, v ktorom nie je plošina | Okrem zmluvne dohodnutých výnimiek. |
| 3.8 Preprava detských kočíkov | V každom vlaku bude umožnená preprava aspoň 2 kočíkov. | 10.12.  2023 | 50 eur za každý vlak nespĺňajúci štandard |  |
| 3.9 Preprava bicyklov | Možnosť prepraviť 1 bicykel na každých začatých 40 sedadiel.  Uvedené miesta môžu byť variantne použité na prepravu detských kočíkov, resp. invalidných vozíkov; prednosť majú kočíky a invalidné vozíky. | 1.1.  2026 | 50 eur za každý vlak nespĺňajúci štandard | Okrem zmluvne dohodnutých výnimiek. |
| **4.**  **Čistota interiéru vozidiel** | Každý prvý východiskový vlak daného dňa vychádzajúci z domov-skej stanice alebo stanice THÚ podľa obehu vozidiel bude vyčis-tený, tzn. nesmie v ňom byť prach, odpadky, škvrny a iné nečistoty, ako aj akékoľvek predmety, ktoré nie sú inventárom vozňov; vnú-torná plocha okien v bočných stenách i v dverách, sklenené výplne, medzi-steny, obklady stien i stropu v interiéroch, ako i všetky vnútorné zariadenia a podlahy musia byť čisté, vrátane WC ktoré bude vybavené prevádzkovými náplňami (voda, mydlo, utierky). | 10.12.  2023 | 300 eur za každý nevyčistený vlak |  |
| Každý východiskový vlak s obratom v stanici väčším ako 30 minút podľa obehu vozidiel bude uprataný, t. j. nesmú byť v ňom odpadky a iné nečistoty, ako aj akékoľvek predmety, ktoré nie sú inventárom vozňov alebo nepatria prítomným cestujúcim; budú vysypané odpadkové koše, odstránené rozliate nápoje a iné výrazné znečistenia interiéru. | 10.12.  2023 | 200 eur za každý neuprataný vlak |  |
| Pri vozidlách vychádzajúcich z domovskej stanice alebo stanice THÚ budú všetky odpadkové koše spoľahlivo uzatvoriteľné, bez možnosti ich samovoľného otvorenia. | 10.12.  2023 | 10 eur za každý kôš nespĺňajúci štandard |  |

|  |  |  |  |  |
| --- | --- | --- | --- | --- |
| **Štandard** | **Popis** | **Platnosť od** | **Zmluvná pokuta ZP** | **Poznámka** |
| **5.**  **Čistota exteriérov vozidiel a ich náter** | Na skrini vozidiel vychádzajúcich z domovskej stanice alebo stanice THÚ podľa obehu vozidiel nesmie dotyk ruky zanechať viditeľnú stopu, skrine musia byť čisté. Vonkajšia plocha skiel musí byť číra, s nezníženou priehľadnosťou z dôvodu nečistôt. Na žiadnej časti vonkajšieho povrchu vozidiel nesmú byť viditeľné stopy po zaschnutých čistiacich prostriedkoch. | 10.12.  2023 | 100 eur za každé jednotlivé vozidlo nespĺňajúce štandard | Pre účely tejto prílohy:  Pracovisko THÚ:.........  Domovská stanica:......  Neuplatňuje v zimnom období 1.1.- 31.3. a 1.11. – 31.12. a pri nepriaznivých klimatických podmienkach (teplota pod 5⁰C,  dážď) do vybudovania celoročne použiteľných  umývačov vozňových skríň. |
| Všetky vozidlá používané v železničnej osobnej doprave musia niesť logo dopravcu (označenie dopravcu) s logom objednávateľa (s výnimkou vozidiel dočasne nasadených do prevádzky z dôvodu mimoriadnych okolnosti a schválených objednávateľom. | 10.12.  2023 | 100 eur za každé jednotlivé vozidlo a každý jednotlivý deň prevádzky tohto vozidla pri zistení (alebo opakovanom zistení), že nespĺňa štandard | Exteriér aj interiér vozidiel je možné využiť ako mediálny priestor; reklama nesmie porušovať dobré mravy a  smerovať proti záujmom a činnosti objednávateľa. |
| Grafity nie sú prípustné a takéto vozidlo nesmie byť v domovskej stanici zaradené do vlaku prevádzkovaného podľa Zmluvy. | 10.12.  2023 | 100 eur za každé jednotlivé vozidlo a každý jednotlivý deň prevádzky tohto vozidla pri zistení (alebo opakovanom zistení) znečistenia grafitmi |
| Lak musí byť bez prasklín, ktoré by umožňovali vtekanie vody pod náter. | 10.12.  2023 | 50 eur za každé vozidlo s poškodeným lakom |
| **6.**  **Pohodlie pre cestujúcu verejnosť** | Teplota interiérov vlakov osobnej dopravy nesmie nikdy klesnúť pod + 18°C; ak teplota vonkajšieho prostredia v letnom období prekročí 30 °C, vo vozňoch je garantovaná teplota o 5 - 8˚C nižšia. | 10.12.  2023 | 500 eur za každé jednotlivé vozidlo nespĺňajúce štandard |  |
| Počas osvetľovacieho obdobia musí v každom vozni byť schopné neobmedzene svietiť najmenej 80 % svietidiel, prípadné zariadenia pre tlmenie osvetlenia cestujúcimi musia byť funkčné vo všetkých prípadoch. | 10.12.  2023 | 100 eur za každé vozidlo s osvetlením pod úroveň danú štandardom |  |
| Zariadenie pre informovanie cestujúcich musí byť funkčné v primeranej hlasitosti a viditeľnosti, bez výpadkov a rušivých pazvukov. Akustický systém bude hlásiť minimálne informácie o príchode do nasledujúcej stanice, a o prípojoch vlakov a autobusov v staniciach, kde je zaistená nadväznosť. Vizuálny systém bude zobrazovať aspoň nasledujúcu, nácestné a cieľovú stanicu. V prípade meškania vlaku cestujúci bude informovaný v pravidelných intervaloch o aktuálnej hodnote meškania, o dôvodoch meškania (mimoriadnosti) a predpokladanom čase meškania a o možnostiach náhradného cestovania. | 1.1.  2026 | 100 eur za každé jednotlivé vozidlo nespĺňajúce štandard | Zvukové zariadenie môže dopravca využiť aj na reklamné účely, kde reklamná informácia nesmie v žiadnom prípade rušiť cestujúcich (časté opakovanie, hlasitosť a pod.), pričom platia rovnaké princípy, ako pri použití vozidla na reklamné účely. |
| Akustické zariadenia sa nevyužívajú na reprodukovanú hudbu. | 10.12.  2023 |
| Vo vlaku nesmie byť cítiť žiadny nepríjemný zápach z WC (okrem prípadu tesne po jeho použití).  Cestovanie vo vlaku musí byť pokojné a pohodlné (bez neprimeraného hluku a otrasov; mimo otrasov spôsobených dopravnou cestou). | 10.12.  2023 | 100 eur za každé jednotlivé vozidlo s nepríjemným zápachom alebo otrasmi |  |

|  |  |  |  |  |
| --- | --- | --- | --- | --- |
| **Štandard** | **Popis** | **Platnosť od** | **Zmluvná pokuta ZP** | **Poznámka** |
| **7.**  **Presnosť a**  **bezpečnosť vlakov** | Dopravca bude objednávateľovi garantovať, že neprekročí určitý limitovaný počet vlakov odrieknutých v časti svojej jazdy, alebo zmeškaných v cieľovej stanici nad 30 minút z viny dopravcu; tento počet sa bude postupne znižovať (počet vlakov a znižovanie limitu bude predmetom dohody pre každý rok platnosti Zmluvy). | 10.12.  2023 | 500 eur za každý vlak nad stanovený rozsah | Stanovený rozsah sa vypočíta ako 4 % z počtu spojov realizovaných v danom kalendárnom mesiaci. |
| Minimálne percento plnenia podielového grafikonu vlakovej dopravy (ďalej len GVD) vlakov osobnej dopravy dopravcu z príčin na strane tohto dopravcu sa stanovuje v ročnom úhrne na úroveň 98,3%. | 10.12.  2023 | 5 000 eur za každé, i začaté percento pod stanovené plnenie | Táto sankcia neuplatňuje, ak vplyv nezaradených príčin, ktorých dôsledok nebolo možné odvrátiť konaním dopravcu\* presiahol 3 % z celkového počtu minút meškania vlakov osobnej dopravy dopravcu, ktoré sú považované za zmeškané. |
| Minimálne percento plnenia absolútneho GVD vlakov osobnej dopravy dopravcu sa stanovuje na úroveň 93%. | 10.12.  2023 | 4 800 eur za každé, i začaté percento pod stanovené plnenie; |
| Dopravca vykoná všetky opatrenia na to, aby zamedzil vzniku a nárastu nehôd a mimoriadnych udalostí. | 1.1.  2025 | 1000 EUR za každú nehodovú udalosť zavinenú dopravcom, nad rozsah minulého roka | Podľa štatistík ŽSR. |
| **8. Informovanie verejnosti** | Dopravca prostredníctvom svojej webovej stránky alebo webovej stránky manažéra infraštruktúry bude on-line zverejňovať polohu všetkých ním prevádzkovaných vlakov osobnej dopravy; v prípade meškania viac ako 30 minút aj s prognózou vývoja. | 10.12.  2023 | 100 eur za nezavedenie / neodôvodnený výpadok služby a za neposkytovanie aktualizovaných informácií o prognóze vývoja meškania. | Sankcia sa v prípade opakovania pochybenia môže udeliť aj opakovane. |
| **9. Opakované poruchy a nedostatky** | V priebehu 1 mesiaca nesmie byť zistená rovnaká porucha/nedostatok na tom istom vozidle. Ak okolnosti nasvedčujú, že ide v prípade opakovaného zistenia tej istej závady mechanického charakteru o zjavné zanedbanie údržby, bude lehota 1 mesiaca predĺžená na 3 mesiace. | 10.12.  2023 | Sankcia + 100 EUR za každý opakovaný prípad |  |

ZP - za prípad zistený vecnou kontrolou alebo na základe prevereného podnetu

\* Takými príčinami sú:

- nehody kategórie A, B a zrážky dráhového vozidla s užívateľmi železničných priecestí

- meškania z dôvodov iných železníc, resp. dispozície cudzími železničnými subjektmi

- vplyv počasia a živelných udalostí

- vplyv iných konkrétne pomenovaných udalostí, ktorých dôsledok preukazne nebolo možné odvrátiť konaním a prijatými opatreniami dopravcu pri meškaní vlakov osobnej dopravy